**भारत सरकार**

**रेल मंत्रालय**

**राज्‍य सभा**

**14.12.2018 के**

**अतारांकित प्रश्‍न सं. 621 का उत्‍तर**

**पुराने स्टेशनों में प्लेटफार्मों की संख्या बढ़ाया जाना और नए स्टेशन बनाया जाना**

**621. डा. विकास महात्मेः**

**क्या रेल मंत्री यह बताने की कृपा करेंगे किः**

(क) क्या बढ़ती आबादी के बोझ को नियंत्रित करने के लिए लाई जा रही रेलगाड़ियों की संख्या बढ़ाने पर विचार करते हुए, पुराने स्टेशनों पर प्लेटफार्मों की संख्या बढ़ाने और नए स्टेशन निर्मित करने की योजना पर भी काम चल रहा है; और

(ख) यदि हां, तो तत्संबंधी वर्तमान प्रगति का ब्यौरा क्या है?

**उत्‍तर**

**संचार मंत्रालय में राज्‍य मंत्री (स्‍वतंत्र प्रभार) एवं**

**रेल मंत्रालय में राज्‍य मंत्री (श्री मनोज सिन्‍हा)**

(क) और (ख): नए स्टेशनों और मौजूदा स्टेशनों पर अतिरिक्त प्लेटफार्मों का निर्माण और विकास करना भारतीय रेल पर एक सतत प्रक्रिया है। इन प्रस्तावों की सावधानीपूर्वक जांच की जाती है, प्राथमिकता का निर्धारण किया जाता है और परिचालनिक आवश्यकता, वाणिज्यिक अर्थक्षमता, तकनीकी व्यवहार्यता और संसाधनों की उपलब्धता के आधार पर स्वीकृति हेतु कार्रवाई की जाती है।

\*\*\*\*\*